ข้อ[image: image1.png]


สอบข้อเขียนพระอภิธรรม  ภาคเรียนที่ ๑    ปีการศึกษา ๒๕๖๖
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะโท
สอบวันเสาร์ที่  ๑๐  มิถุนายน  พ.ศ. ๒๕๖๖
วิชา  : ปกิณณกสังคหะ  สมุจจยสังคหะ
๑๐  ข้อ  รวม   ๑๐๐  คะแนน

เวลา  ๔ ชม.

-------------------------------------------------------------------------------------------------------------------------------

๑. 
ก. จงแสดงคาถาสังคหะของมาติกาทั้ง ๖ และคำปฏิญญา ทั้งบาลีและคำแปล
  
ข. ให้แปลคาถาดังต่อไปนี้
                                สุขํ  ทุกฺขมุเปกฺขาติ            
ติวิธา  ตตฺถ  เวทนา
                                โสมนสฺสํ  โทมนสฺส-        
มิติ  เภเทน  ปญฺจธา
๒. 
ก. ให้แสดงการจำแนกสเหตุกจิตโดยเหตุ ?


ข. อโลภะ  อโทสะ  ที่ประกอบกับญาณวิปปยุตตจิตนั้น  เป็นเจตสิกพวกไหน? อโลภะ  อโทสะที่ประกอบกับญาณสัมปยุตตจิตนั้นเป็นเจตสิกพวกไหน? และติเหตุกเจตสิก ๓๕ ดวงนั้น  ได้แก่อะไรบ้าง? เหตุ ๓ นั้น คืออะไร? ให้แสดงตามคหิตัคคหนนัย 
๓.  จงแสดงการจำแนกกิจ  ๑๔ โดยจิต ๘๙
๔.  ให้แสดงจิตที่เกิดในทวารและพ้นจากทวาร โดยแน่นอนและไม่แน่นอน ดังต่อไปนี้
ก. จิตที่เกิดในทวารเดียว


ข. จิตที่เกิดในทวาร ๕
ค. จิตที่เกิดในทวาร ๖


ง. จิตที่เกิดพ้นจากทวาร ๖
๕.
ก. อารมณ์ ๖ เมื่อแบ่งโดยประเภทใหญ่แล้วมีกี่ประเภทอะไรบ้าง? มีองค์ธรรมว่าอะไร?


ข. จิตที่รับอารมณ์แน่นอนมีกี่ดวง ? กี่ประเภท ? จงอธิบาย ?

๖.
ก. วัตถุในวัตถุสังคหะหมายความว่าอะไร? วัตถุมีเท่าไร? จงบอกพร้อมองค์ธรรม ?

ข. พระอนุรุทธาจารย์  แสดงการจำแนกวัตถุธรรม ๗๒ นั้น  ออกเป็นกี่หมวด ? คืออะไรบ้าง ?  

ให้บอกความหมายของหมวดนั้น ๆ มาด้วย ?  


๗.    
ก. อกุศลธรรมที่เป็นอาสวะ  โอฆะ  โยคะ  คันถะ  อุปาทาน  นิวรณ์  อนุสัย  สังโยชน์  กิเลส ทั้ง ๙ 
เหล่านี้ได้แก่อะไร? อกุศลธรรมที่เป็นไม่ได้ทั้ง ๙ เหล่านี้  ได้แก่อะไร?
ข.  ให้ยกอุปมาเปรียบเทียบระหว่าง กิเลสทั้ง ๓  มี อนุสัยกิเลส เป็นต้น และ 
           ให้แสดงกุศลที่ประหาณ กิเลสทั้ง ๓  เหล่านั้น  มาโดยเฉพาะ ๆ ว่า กุศลชนิดไหน ประหาณกิเลสชนิดใด?    
๘.
ก. จงแสดงจิตที่ไม่ได้องค์ฌาน องค์มรรค อินทรีย์ และ พละ มาให้ดู



ข. จงแสดงความหมายพร้อมองค์ธรรมของธรรมต่อไปนี้
๑. ฉันทาธิปติ

๒. กพฬีการาหาร
๙.   
ก. ให้แสดงสัมมัปปธาน ๔ พร้อม ความหมาย   
ข. โพธิปักขิยธรรมเกิดขึ้นในโลกียธรรมได้หรือไม่?  ถ้าได้จะได้ในขณะไหน? ให้ยกหลักฐานพร้อมคำแปลมาให้เห็นด้วย                              
๑๐. 
ก. ในสัพพสังคหะ มีธรรมอยูกี่หมวด ? คืออะไรบ้าง ? เมื่อว่าโดยประเภทแล้วมีเท่าไร ?  วัตถุธรรมที่แสดงไว้ใน
สัพพสังคหะมีจำนวนเท่าไร ? คืออะไรบ้าง?

          ข. ให้แสดงอริยสัจจะ ๔ พร้อมทั้งความหมายและองค์ธรรม
***************
กลุ่มหลักสูตรและการสอน  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
ข้อสอบสัมภาษณ์พระอภิธรรม  ภาคเรียนที่  ๑  ปีการศึกษา ๒๕๖๖
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะโท
สอบวันอาทิตย์ที่  ๑๑  มิถุนายน  พ.ศ. ๒๕๖๖
วิชา  : ปกิณณกสังคหะ  สมุจจยสังคหะ
๕ ข้อ  

๒๕ คะแนน  

เวลา  ๑๕  นาที
-------------------------------------------------------------------------------------------------------------------------------

๑. ให้แสดงมาติกาทั้ง ๖  พร้อมด้วยความหมาย     
ตอบ
แสดงมาติกาทั้ง ๖  พร้อมด้วยความหมาย          


๑. เวทนาสังคหะ   
การสงเคราะห์จิต  เจตสิก  โดยประเภทแห่งเวทนา ๓  หรือ  ๕
๒. เหตุสังคหะ
       
การสงเคราะห์จิต  เจตสิก  โดยประเภทแห่งเหตุ ๖
๓. กิจจสังคหะ        
การสงเคราะห์จิต  เจตสิก  โดยประเภทแห่งกิจ ๑๔  และฐาน ๑๐
๔. ทวารสังคหะ     
การสงเคราะห์จิต  เจตสิก  โดยประเภทแห่งทวาร ๖
๕. อารัมมณสังคหะ 
การสงเคราะห์จิต  เจตสิก  โดยประเภทแห่งอารมณ์ ๖
๖. วัตถุสังคหะ     
การสงเคราะห์จิต  เจตสิก  โดยประเภทแห่งวัตถุ ๖
๒.
ก. คำว่า เหตุ หมายความว่าอย่างไร? ผลที่เกิดจากเหตุนั้น ได้แก่อะไร?

          ข. เจตสิกที่ทำหน้าที่มากที่สุดนั้น มีกี่ดวง? คืออะไรบ้าง? ให้บอกหน้าที่นั้นๆมาด้วย?

ตอบ
ก. คำว่า เหตุ หมายความว่า เป็นธรรมที่ให้ผลเกิดขึ้น และให้ผลธรรมนั้นตั้งมั่นในอารมณ์และให้เจริญขึ้นได้ ผลที่เกิดขึ้นจากเหตุ นั้น ได้แก่ กายกรรม วจีกรรม มโนกรรม ที่เป็นกุศลบ้าง อกุศลบ้าง อพยากตะบ้าง
           ข. เจตสิกที่ทำหน้าที่มากที่สุดนั้นมี ๗ ดวง คือ สัพพจิตตสาธารณเจตสิก ๗ ทำหน้าที่ ๑๔ อย่าง คือ  
๑. ปฏิสนธิกิจ 
๒. ภวังคกิจ 
๓. อาวัชชนกิจ 
๔. ทัสสนกิจ  
 ๕. สวนกิจ 
      ๖. ฆายนกิจ 
๗. สายนกิจ 
๘. ผุสนกิจ 
๙. สัมปฏิจฉนกิจ 
๑๐. สันตีรณกิจ 
 ๑๑. โวฏฐัพพนกิจ    ๑๒. ชวนกิจ 
๑๓. ตทารัมมณกิจ ๑๔. จุติกิจ
๓.
ก. กิเลส มีจำนวนเท่าใด คืออะไรบ้าง? ให้แสดงมาเฉพาะชื่อ
ข. ให้แสดงการนับกิเลสโดยพิสดาร ๑๕๐๐ 
ตอบ
ก.  กิเลส มีจำนวน ๑๐ คือ 
๑. โลภกิเลส  

๒. โทสกิเลส 
๓. โมหกิเลส 

๔. มานกิเลส 
๕. ทิฎฐิกิเลส
๖. วิจิกิจฉากิเลส 
๗. ถีนกิเลส 
๘. อุทธัจจกิเลส 

๙. อหิริกกิเลส 
๑๐. อโนตตัปปกิเลส
ข. แสดงการนับกิเลสโดยพิสดาร ๑๕๐๐
อารมณ์ที่เป็นเหตุให้กิเลส ๑๐ เกิดขึ้นได้นั้นมี ๑๕๐ คือ
นามเตปัญญาสะ คือ นามธรรม ๕๓ นิปผันนรูป ๑๘ ลักขณรูป ๔ รวมเป็น ๗๕
ในอัชฌัตตสันดาน คือ ภายในตัวเรา มี ๗๕ 
ในพหิทธสันดาน คือ สิ่งมีชีวิตและไม่มีชีวิตที่อยู่ภายนอกตัวเรา มี ๗๕
รวมเป็น ๑๕๐ อารมณ์ ๑๕๐ คูณด้วยกิเลส ๑๐ คงเป็นกิเลส ๑๕๐๐
๔.  อารมณ์อันเป็นที่ตั้งแห่งการกำหนดของสติมีเท่าไร ?  คืออะไรบ้าง ?      

ตอบ
อารมณ์อันเป็นที่ตั้งแห่งการกำหนดของสติ มี ๔ คือ

๑. รูปขันธ์   เป็นอารมณ์แห่งการกำหนดของสติ  เรียกว่า  กายานุปัสสนาสติปัฏฐาน

๒. เวทนาขันธ์  เป็นอารมณ์แห่งการกำหนดของสติ  เรียกว่า  เวทนานุปัสสนาสติปัฏฐาน

๓. วิญญาณขันธ์  เป็นอารมณ์แห่งการกำหนดของสติ  เรียกว่า  จิตตานุปัสสนาสติปัฏฐาน

๔. สัญญาขันธ์  และสังขารขันธ์  เป็นอารมณ์แห่งการกำหนดของสติ เรียกว่า  ธัมมานุปัสสนาสติปัฏฐาน
๕. ในวัตถุธรรม ๗๒ นั้น วัตถุธรรมที่แสดงไว้ในอกุศลสังคหะ มิสสกสังคหะ  โพธิปักขิยสังคหะ สัพพสังคหะ แต่ละหมวด มีจำนวนเท่าใด? คืออะไรบ้าง?

ตอบ
ในวัตถุธรรม ๗๒ นั้น
วัตถุธรรมที่แสดงไว้ในอกุศลสังคหะ

มี ๑๔ คือ อกุศลเจตสิก ๑๔
วัตถุธรรมที่แสดงไว้ในมิสสกสังคหะ

มี ๓๖ คือจิต ๑ เจตสิก ๒๖ รูป ๙
วัตถุธรรมที่แสดงไว้ในโพธิปักขิยสังคหะ 
มี ๑๔ คือจิต ๑ เจตสิก ๑๓
วัตถุธรรมที่แสดงไว้ในสัพพสังคหะ

มี ๗๒ คือจิต ๑ เจตสิก ๕๒ นิปผันนรูป ๑๘ นิพพาน ๑
**********************

กลุ่มหลักสูตรและการสอน  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
เฉลยข้อสอบข้อเขียนพระอภิธรรม  ภาคเรียนที่ ๑  ปีการศึกษา ๒๕๖๖
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะโท
สอบวันเสาร์ที่  ๑๐  มิถุนายน  พ.ศ. ๒๕๖๖
วิชา  : ปกิณณกสังคหะ  สมุจจยสังคหะ
๑๐  ข้อ  รวม   ๑๐๐  คะแนน

เวลา  ๔ ชม.

-------------------------------------------------------------------------------------------------------------------------------
๑. 
ก. จงแสดงคาถาสังคหะของมาติกาทั้ง ๖ และคำปฏิญญา ทั้งบาลีและคำแปล
  
ข. ให้แปลคาถาดังต่อไปนี้
                                สุขํ ทุกฺขมุเปกฺขาติ            
ติวิธา ตตฺถ เวทนา
                                โสมนสฺสํ โทมนสฺส-        
มิติ เภเทน ปญฺจธา
ตอบ 
ก. คาถาสังคหะ
          ๑.          
สมฺปยุตฺตา  ยถาโยคํ            
เตปญฺญฃาส สภาวโต
                         
จิตฺตเจตสิกา    ธมฺมา           
เตสนฺทานิ ยถารหํ
          ๒.           
เวทนาเหตุโต  กิจฺจ-   

ทฺวาราลมฺพนวตฺถุโต
                         
จิตฺตุปฺปาทวเสเนว                    สงฺคโห  นาม  นียเต

สภาวธรรม ๕๓ คือ จิตและเจตสิก ชื่อว่า นามเตปญฺญฃาส ว่าโดยลักษณะของตนๆ ประกอบด้วย เอกุปฺปาทตา เป็นต้น ตามที่ประกอบได้ ดังแสดงแล้วโดยพิสดาร (ในปริจเฉทที่ ๒)

บัดนี้ ข้าพเจ้าจะแสดงปกิณณกสังคหะของจิตและเจตสิก ว่าด้วยอำนาจแห่งการเกิดขึ้นของจิต โดยประเภทแห่งเวทนา เหตุ กิจจ์ ทวาร อารมณ์ และวัตถุ ตามสมควร
ข. คาถานี้แปลความว่า
          ในเวทนาสังคหะนั้น  ว่าโดยอารัมมณานุภวนลักขณะ คือ ลักษณะแห่งการเสวยอารมณ์แล้ว มีเวทนา ๓ อย่าง คือ ๑. สุขเวทนา ๒. ทุกขเวทนา ๓. อุเบกขาเวทนา ว่าโดยอินทริยเภท  คือ ประเภทแห่งอินทรีย์แล้ว มีเวทนา  ๕  อย่าง คือ 
๑. สุขเวทนา ๒. ทุกขเวทนา ๓. โสมนัสเวทนา ๔. โทมนัสเวทนา ๕. อุเบกขาเวทนา 
๒. 
ก. ให้แสดงการจำแนกสเหตุกจิตโดยเหตุ ?


ข. อโลภะ  อโทสะ  ที่ประกอบกับญาณวิปปยุตตจิตนั้น  เป็นเจตสิกพวกไหน ? อโลภะ  อโทสะที่ประกอบกับญาณสัมปยุตตจิตนั้นเป็นเจตสิกพวกไหน ? และติเหตุกเจตสิก ๓๕ ดวงนั้น  ได้แก่อะไรบ้าง? เหตุ ๓ นั้น คืออะไร ? ให้แสดงตามคหิตัคคหนนัย 
ตอบ
ก. การจำแนกสเหตุกจิตโดยเหตุ  ในสเหตุกจิต ๗๑  หรือ ๑๐๓ นั้น 

๑. เอกเหตุกจิต  จิตที่มีเหตุ ๑ มี ๒ ดวงคือ โมหมูลจิต ๒  มีเหตุ ๑  คือ โมหเหตุ

๒. ทวิเหตุกจิต  จิตที่มีเหตุ ๒  มี ๒๒ ดวงคือ 
โลภมูลจิต ๘  มี เหตุ ๒ คือ โลภเหตุ  โมหเหตุ

โทสมูลจิต ๒  มีเหตุ ๒ คือ โทสเหตุ  โมหเหตุ

ญาณวิปปยุตตจิต ๑๒  มีเหตุ ๒ คือ อโลภเหตุ  อโทสเหตุ

๓. ติเหตุกจิต  จิตที่มีเหตุ ๓ มี ๔๗  หรือ ๗๙ ดวง คือ

กามาวจรญาณสัมปยุตตจิต ๑๒  มหัคคตจิต ๒๗  โลกุตตรจิต ๘  หรือ ๔๐  มีเหตุ ๓  คือ อโลภเหตุ  อโทสเหตุ  อโมหเหตุ

ข. อโลภะ  อโทสะ  ที่ประกอบกับญาณวิปปยุตตจิตนั้น  เป็นเจตสิกพวกเอกเหตุกเจตสิก

อโลภะ  อโทสะ  ที่ประกอบกับญาณสัมปยุตตจิตนั้น  เป็นเจตสิกพวกทวิเหตุกเจตสิก

และติเหตุกเจตสิก ๓๕ ดวงนั้น  ได้แก่ อัญญสมานเจตสิก ๑๓  โสภณเจตสิก ๒๒ (เว้น อโลภะ  อโทสะ  ปัญญา)
ที่ประกอบกับญาณสัมปยุตตจิต 
เหตุ ๓  นั้นคือ อโลภเหตุ  อโทสเหตุ อโมหเหตุ
๓.  จงแสดงการจำแนกกิจ  ๑๔ โดยจิต ๘๙
ตอบ
แสดงการจำแนกกิจ ๑๔  โดยจิต  ๘๙ มีดังนี้

จิตที่ทำหน้าที่ปฏิสนธิกิจ ภวังคกิจ และจุติกิจมี ๑๙ ดวง คืออุเบกขาสันตีรณจิต ๒ มหาวิปากจิต ๘ มหัคคตวิปากจิต ๙

จิตที่ทำหน้าที่อาวัชชนกิจ  มี ๒ ดวง คือปัญจทวาราวัชชนจิต ๑ มโนทวาราวัชชนจิต ๑

จิตที่ทำหน้าที่ทัสสนกิจ มี ๒ ดวง คือ จักขุวิญญาณจิต ๒

จิตที่ทำหน้าที่สวนกิจมี ๒ ดวงคือ  โสตวิญญาณจิต ๒

จิตที่ทำหน้าที่ฆายนกิจ มี ๒ ดวง คือ ฆานวิญญาณจิต ๒

จิตที่ทำหน้าที่สายนกิจ  มี ๒ ดวง คือ  ชิวหาวิญญาณจิต ๒

จิตที่ทำหน้าที่ผุสนกิจ มี ๒ ดวง คือ  กายวิญญาณจิต ๒

จิตที่ทำหน้าที่สัมปฏิจฉนกิจ มี ๒ ดวงคือ  สัมปฏิจฉนจิต ๒

จิตที่ทำหน้าที่สันตีรณกิจ  มี ๓ ดวง คือ สันตีรณจิต ๓

จิตที่ทำหน้าที่โวฏฐัพพนกิจมี ๑ ดวงคือ มโนทวาราวัชชนจิต ๑
จิตที่ทำหน้าที่ชวนกิจ  มี ๕๕ ดวง  คือ อกุศลจิต ๑๒  หสิตุปปาทจิต ๑  มหากุศลจิต ๘  มหากิริยาจิต ๘ 
มหัคคตกุศลจิต ๙ มหัคคตกริยาจิต ๙  โลกุตตรจิต ๘

จิตที่ทำหน้าที่ ตทารัมมณกิจ มี ๑๑ ดวงคือ  สันตีรณจิต ๓ มหาวิปากจิต ๘
๔.  ให้แสดงจิตที่เกิดในทวารและพ้นจากทวาร โดยแน่นอนและไม่แน่นอน ดังต่อไปนี้
ก. จิตที่เกิดในทวารเดียว


ข. จิตที่เกิดในทวาร ๕
ค. จิตที่เกิดในทวาร ๖


ง. จิตที่เกิดพ้นจากทวาร ๖
ตอบ 
ก. จิตที่เกิดในทวารเดียว 
          
โดยแน่นอนมี ๓๖ หรือ ๖๘ ดวง ได้แก่ 
          
ทวิปัญจวิญญาณจิต ๑๐ อัปปนาชวนจิต ๒๖ หรือ ๕๘
          
ไม่แน่นอนมี ๔๔ ดวง ได้แก่ กามจิต ๔๔ (เว้นทวิปัญจวิญญาณจิต ๑๐)
ข. จิตที่เกิดในทวาร ๕
          
โดยแน่นอนมี ๓ ดวง ได้แก่ มโนธาตุ ๓ 
          
ไม่แน่นอนมี ๔๑ ดวง ได้แก่ กามจิต ๔๑ (เว้นทวิปัญจวิญญาณจิต ๑๐ มโนธาตุ ๓)
ค. จิตที่เกิดในทวาร ๖
โดยแน่นอน มี ๓๑ ดวง ได้แก่ โสมนัสสันตีรณจิต ๑ มโนทวาราวัชชนจิต ๑ กามชวนจิต ๒๙ 
ไม่แน่นอนมี ๑๐ ดวง ได้แก่ อุเบกขาสันตีรณจิต ๒ มหาวิปากจิต ๘
ง. จิตที่เกิดพ้นจากทวาร ๖
โดยแน่นอน มี ๙ ดวง ได้แก่ มหัคคตวิปากจิต ๙
ไม่แน่นอนมี ๑๐ ดวง ได้แก่ อุเบกขาสันตีรณจิต ๒ มหาวิปากจิต ๘
๕.
ก. อารมณ์ ๖ เมื่อแบ่งโดยประเภทใหญ่แล้วมีกี่ประเภท? อะไรบ้าง? มีองค์ธรรมว่าอะไร?


ข. จิตที่รับอารมณ์แน่นอนมีกี่ดวง ? กี่ประเภท ? จงอธิบาย ?

ตอบ
ก. อารมณ์ ๖ เมื่อจำแนกโดยประเภทใหญ่แล้วมี ๔ คือ

๑. กามอารมณ์ องค์ธรรมได้แก่ กามจิต ๕๔ เจตสิก ๕๒ รูป ๒๘

๒. มหัคคตอารมณ์ องค์ธรรมได้แก่ มหัคคตจิต ๒๗ เจตสิก ๓๕

๓. โลกุตตรอารมณ์ องค์ธรรมได้แก่โลกุตตรจิต ๘ เจตสิก ๓๖ นิพพาน

๔. บัญญัติอารมณ์ องค์ธรรมได้แก่ สัททบัญญัติ อัตถบัญญัติ

ข. จิตที่รับอารมณ์แน่นอนมี ๖๐ ดวง  มี ๔ ประเภทดังนี้

จิต ๒๕ ดวง คือ ทวิปัญจวิญญาณจิต ๑๐ มโนธาตุ ๓ สันตีรณจิต ๓ มหาวิบากจิต ๘ หสิตุปปาทจิต ๑ 
เกิดได้ในอารมณ์ ๖ ที่เป็นกามธรรมอย่างเดียว
จิต ๖ ดวง คือ วิญญานัญจายตนฌานจิต ๓ เนวสัญญานาสัญญายตนฌานจิต ๓ เกิดได้ในธรรมารมณ์ที่เป็น มหัคคตะ อย่างเดียว
จิต ๒๑ ดวง คือ รูปาวจรจิต ๑๕ (เว้นอภิญญาจิต ๒) อากาสานัญจายตนฌานจิต ๓ อากิญจัญญายตนฌานจิต ๓ 
เกิดได้ในธรรมารมณ์ที่เป็นบัญญัติอย่างเดียว

จิต ๘ ดวง คือ โลกุตตรจิต ๘  เกิดได้ในธรรมารมณ์ที่เป็นนิพพานอย่างเดียว

๖.
ก. วัตถุในวัตถุสังคหะหมายความว่าอะไร? วัตถุมีเท่าไร จงบอกพร้อมองค์ธรรม ?

ข. พระอนุรุทธาจารย์  แสดงการจำแนกวัตถุธรรม ๗๒ นั้น  ออกเป็นกี่หมวด ? คืออะไรบ้าง ?  

ให้บอกความหมายของหมวดนั้น ๆ มาด้วย ?  


ตอบ
ก. วัตถุในวัตถุสังคหะหมายความว่า ธรรมที่เป็นที่อาศัยของจิตเจตสิกชื่อว่าวัตถุ วัตถุมี ๖ คือ
๑. จักขุวัตถุ องค์ธรรมได้แก่ จักขุปสาท


๒. โสตวัตถุ องค์ธรรมได้แก่ โสตปสาท
๓. ฆานวัตถุ องค์ธรรมได้แก่ ฆานปสาท 

๔. ชิวหาวัตถุ องค์ธรรมได้แก่ ชิวหาปสาท
๕. กายวัตถุ องค์ธรรมได้แก่ กายปสาท


๖. หทัยวัตถุ องค์ธรรมได้แก่ หทัยรูป
ข. พระอนุรุทธาจารย์  แสดงการจำแนกวัตถุธรรม ๗๒ นั้น  ออกเป็น ๔ หมวด  คือ
๑. อกุศลสังคหะ  การแสดงสงเคราะห์ธรรมที่เป็นฝ่ายอกุศลโดยส่วนเดียว  หมวดหนึ่ง
๒. มิสสกสังคหะ  การแสดงสงเคราะห์ธรรมที่เป็นกุศล  อกุศล  อพยากตะ  ทั้ง ๓  ปนกันหมวดหนึ่ง
๓. โพธิปักขิยสังคหะ  การแสดงสงเคราะห์ธรรมที่เป็นฝ่ายมรรคญาณ  หมวดหนึ่ง
๔. สัพพสังคหะ  การแสดงสงเคราะห์จิต  เจตสิก  รูป  นิพพาน  ซึ่งเป็นวัตถุธรรมทั้งหมดรวมกันหมวดหนึ่ง
๗.    
ก. อกุศลธรรมที่เป็นอาสวะ  โอฆะ  โยคะ  คันถะ  อุปาทาน  นิวรณ์  อนุสัย  สังโยชน์  กิเลส ทั้ง ๙ 
เหล่านี้ได้แก่อะไร? อกุศลธรรมที่เป็นไม่ได้ทั้ง ๙ เหล่านี้  ได้แก่อะไร?
ข.  ให้ยกอุปมาเปรียบเทียบระหว่าง กิเลสทั้ง ๓  มี อนุสัยกิเลส เป็นต้น และ 
           ให้แสดงกุศลที่ประหาณ กิเลสทั้ง ๓  เหล่านั้น  มาโดยเฉพาะๆว่า กุศลชนิดไหน ประหาณกิเลสชนิดใด ?   
ตอบ
ก. อกุศลธรรมที่เป็นอาสวะ  โอฆะ  โยคะ  คันถะ  อุปาทาน  นิวรณ์  อนุสัย  สังโยชน์  กิเลสทั้ง ๙ เหล่านี้ได้นั้น  ได้แก่  โลภเจตสิก
อกุศลธรรมที่เป็นไม่ได้ทั้ง ๙ เหล่านี้   ได้แก่  อกุศลจิต ๑๒  อัญญสมานเจตสิก ๑๓ ที่ประกอบกับอกุศลจิต

ข. แสดงยกอุปมาเปรียบเทียบระหว่างกิเลสทั้ง  ๓  มีอนุสัยกิเลสเป็นต้นนั้นมีดังนี้  คือ  
อนุสัยกิเลส  ปริยุฏฐานกิเลส   วีติกกมกิเลส ทั้ง ๓  อย่างนี้  เปรียบเหมือนกับไม้ขีดไฟ
อนุสัยกิเลส  เปรียบเหมือน   ไฟที่อยู่ในหัวไม้ขีด  
อารมณ์ต่างๆ ที่มากระทบทางตา หู  จมูก  ลิ้น  กาย  ใจ  เปรียบเหมือน เอาก้านไม้ขีดไปขีดที่ข้างกล่อง เมื่อไฟปรากฏขึ้น  ไฟนี้  เปรียบเหมือน  กับ ปริยุฏฐานกิเลส  และเมื่อเอาไฟที่ปรากฏขึ้นนี้ไปจุดเข้ากับวัตถุสิ่งหนึ่งสิ่งใดแล้ว ไฟที่ลุกติดวัตถุนั้นๆ เปรียบเหมือนกับ วีติกกมกิเลส ดังนี้
และ กุศลที่สามารถ ประหาณ กิเลส ทั้ง ๓  เหล่านี้ได้โดยเฉพาะๆ นั้น  คือ

ศีลกุศล   
สามารถประหาณ
วีติกกมกิเลสได้

สมาธิกุศล   
สามารถประหาณ
ปริยุฏฐานกิเลสได้

ปัญญาในมรรค   สามารถประหาณ  
อนุสัยกิเลสได้
๘.
ก. จงแสดงจิตที่ไม่ได้องค์ฌาน องค์มรรค อินทรีย์ และ พละ มาให้ดู



ข. จงแสดงความหมายพร้อมองค์ธรรมของธรรมต่อไปนี้
๑. ฉันทาธิปติ

๒. กพฬีการาหาร
ตอบ
ก. ในทวิปัญจวิญญาณจิต ๑๐ ย่อมไม่ได้องค์ฌาน ในอเหตุกจิต ๑๘ ย่อมไม่ได้องค์มรรค  เอกัคคตาเจตสิก ที่ใน อวีริยจิต ๑๖ ย่อมไม่ถึงซึ่งสมาธินทรีย์ และสมาธิพละ  เอกัคคตาเจตสิก ที่ใน วิจิกิจฉาสัมปยุตตจิต ย่อมไม่ถึงซึ่งมิจฉาสมาธิ สมาธินทรีย์ และสมาธิพละ ด้วย
ข. ๑. ฉันทาธิปติ
ธรรมชาติที่เป็นใหญ่ในความพอใจ องค์ธรรมได้แก่ฉันทเจตสิก ที่ในทวิเหตุกชวนะ ๑๘   
ติเหตุกชวนะ ๓๔ หรือ ๖๖
๒. กพฬีการาหาร  ธรรมชาติที่เป็นผู้นำให้ อาหารชรูปเกิด องค์ธรรมได้แก่ โอชา ที่อยู่ในอาหารต่าง ๆ
๙.   
ก. ให้แสดงสัมมัปปธาน ๔ พร้อมความหมาย  
ข. โพธิปักขิยธรรมเกิดขึ้นในโลกียธรรมได้หรือไม่? ถ้าได้จะได้ในขณะไหน? ให้ยกหลักฐานพร้อมคำแปลมาให้เห็นด้วย                              
ตอบ 
ก. แสดงสัมมัปปธาน  ๔   พร้อม ความหมาย

     
๑. อุปฺปนฺนานํ  ปาปกานํ  ปหานาย  วายาโม  ความพยายามเพื่อละอกุศลธรรมที่เกิดขึ้นแล้ว  
๒. อนุปฺปนฺนานํ  ปาปกานํ  อนุปฺปาทาย  วายาโม  ความพยายามเพื่อให้อกุศลธรรมที่ยังไม่เกิดขึ้น ไม่ให้เกิดขึ้น  

๓. อนุปฺปนฺนานํ  กุสลานํ  อุปฺปาทาย  วายาโม  ความพยายามเพื่อให้กุศลธรรม ที่ยังไม่เกิดนั้น  ให้เกิดขึ้น  
๔. อุปฺปนฺนานํ  กุสลานํ  ภิยฺโยภาวาย  วายาโม  ความพยายามเพื่อให้กุศลธรรม ที่เกิดขึ้นแล้ว ให้เจริญยิ่ง ๆ ขึ้นไป 

ข. โพธิปักขิยธรรมนี้  เกิดขึ้นในโลกียธรรมได้  และเกิดขึ้นในขณะที่สำเร็จเป็นวิสุทธิทั้ง ๖ (เว้นญาณทัสนวิสุทธิ) 
ดังมีหลักฐานบาลีแสดงว่า  โลกิเยปิ  ยถาโยคํ   ฉพฺพิสุทฺธิปวตฺติยํ.  
แม้ในโลกียกุศลและกริยาจิต  ก็ย่อมเกิดขึ้นตามที่ประกอบได้ เพราะการปฏิบัติให้สำเร็จเป็นวิสุทธิทั้ง ๖ มี  
ศีลวิสุทธิ  เป็นต้น จนถึงปฏิปทาญาณทัสสนวิสุทธิเหล่านี้  ใช้ปฏิบัติด้วยโลกียกุศลและกริยาจิต ทั้งสิ้น
๑๐. 
ก. ในสัพพสังคหะ มีธรรมอยู่กี่หมวด? คืออะไรบ้าง? เมื่อว่าโดยประเภทแล้วมีเท่าไร? วัตถุธรรมที่แสดงไว้ในสัพพสังคหะมีจำนวนเท่าไร? คืออะไรบ้าง?

          ข. ให้แสดงอริยสัจจะ ๔ พร้อมทั้งความหมายและองค์ธรรม
ตอบ
ก. ในสัพพสังคหะ มีธรรมอยู่ ๕ หมวด คือ 
           ๑. ขันธ์

๒. อุปาทานักขันธ์
๓. อายตนะ           ๔. ธาตุ
๕. สัจจะ
เมื่อว่าโดยประเภทแล้วมี ๓๙ (ไม่ต้องนับอุปาทานักขันธ์โดยเฉพาะ) วัตถุธรรมที่แสดงไว้ในสัพพสังคหะมี ๗๒ คือ จิต ๑ เจตสิก ๕๒ นิปผันนรูป ๑๘ นิพพาน ๑
ข. อริยสัจจะ มี ๔ คือ
          
๑. ทุกขสัจจะ ธรรมที่เป็นทุกข์ เป็นความจริงของพระอริยเจ้าทั้งหลาย องค์ธรรมได้แก่ โลกียจิต ๘๑ เจตสิก ๕๑ (เว้นโลภะ) รูป ๒๘
         
๒. สมุทยสัจจะ ธรรมที่เป็นเหตุให้เกิดทุกข์ เป็นความจริงของพระอริยเจ้าทั้งหลาย องค์ธรรม ได้แก่ โลภเจตสิก
          
๓. นิโรธสัจจะ ธรรมที่เป็นเครื่องดับทุกข์ เป็นความจริงของพระอริยเจ้าทั้งหลาย องค์ธรรม ได้แก่ นิพพาน
๔. มรรคสัจจะ ธรรมที่เป็นเหตุให้ถึงความดับทุกข์ เป็นความจริงของพระอริยเจ้าทั้งหลาย  องค์ธรรม ได้แก่
มัคคังคเจตสิก ๘ ดวง มีปัญญาเจตสิก เป็นต้น ที่ในมรรคจิต ๔
**********************
กลุ่มหลักสูตรและการสอน  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
